На основу члана 47. став 1. Закона о јавно приватном партнерству и концесијама ("Службени гласник РС", бр. 88/2011, 15/2016 и 104/2016) и члана 37. став 1. тачка 7) Статута Града Ниша („Службени лист града Ниша" број 88/2008, 143/2016 и 18/2019),

Скупштина Града Ниша на седници одржаној дана \_\_\_\_ .\_\_\_.2024.године, донела је

**О Д Л У К У**

**О ДАВАЊУ САГЛАСНОСТИ НА КОНАЧНИ НАЦРТ УГОВОРА О ЈАВНО-ПРИВАТНОМ ПАРТНЕРСТВУ БЕЗ ЕЛЕМЕНАТА КОНЦЕСИЈЕ ЗА СПРОВОЂЕЊЕ МЕРА ДЕЗИНФЕКЦИЈЕ, ДЕЗИНСЕКЦИЈЕ И ДЕРАТИЗАЦИЈЕ И СУЗБИЈАЊА АМБРОЗИЈЕ НА ТЕРИТОРИЈИ ГРАДА НИША**

Члан 1.

Даје се сагласност на коначни нацрт уговора о јавно приватном-партнерству без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша, укључујући и прилоге који чине његов саставни део, а обавезни су део конкурсне документације за јавну набавку за избор приватног партнера и доделу јавног уговора о јавно-приватном партнерству без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша, број ЈН 404-1/4У/2024-05, наручиоца Града Ниша-Градске управе за комуналне делатности и инспекцијске послове.

Члан 2.

Овлашћује се Градоначелница града Ниша да у име Града потпише уговор о јавно- приватном партнерству без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша.

Члан 3.

Одлуку објавити у „Службеном листу Града Ниша“.

Број: \_\_\_\_\_\_\_\_\_\_

У Нишу, \_\_\_\_\_\_\_\_\_године

**СКУПШТИНА ГРАДА НИША**

ПРЕДСЕДНИК

доц. др Бобан Џунић

О б р а з л о ж е њ е

Правни основ за доношење Одлуке о давању сагласности на коначни нацрт уговора о јавно приватном-партнерству без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша, је члан 47. став 1. Закона о јавно-приватном партнерству и концесијама ("Службени гласник РС", број 88/2011, 15/2016 и 104/2016), којим је прописано да јавно тело, после доношења одлуке о избору приватног партнера, а пре закључења јавног уговора, има обавезу да скупштини јединице локалне самоуправе достави коначни нацрт јавног уговора укључујући прилоге који чине његов саставни део, ради давања сагласности.

У складу са Одлуком о покретању поступка јавно-приватног партнерства без елемената концесије за реализацију пројекта спровођења мера дезинфекције, дезинсекције и дератизације и сузбијања амброзије на територији Града Ниша. („Службени лист града Ниша" број 13/2024), Градска управа за комуналне делатности и инспекцијске послове, као јавно тело доставила је Комисији за јавно-приватно партнерство Владе Републике Србије предлог пројекта јавно-приватног партнерства без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша, ради давања мишљења и оцене да ли се конкретни пројекат може реализовати у форми ЈПП.

По добијању позитивног мишљења комисије, предлог пројекта упућен је Скупштини Града Ниша ради давања сагласности и усвајања, у складу са чланом 26. Закона о јавно-приватном партнерству и концесијама.

Након доношења Одлуке о давању сагласности и усвајању предлога пројекта јавно-приватног партнерства без елемената концесије за спровођење мера дезинфекције, дезинсекције и дератизације и сузбијања амброзије на територији Града Ниша („Службени лист града Ниша" број 13/2024), Одлуком број 73-15 од 21.02.2024. године, покренут је отворени поступак јавне набавке за избор приватног партнера и доделу јавног уговора за спровођење мера дезинфекције, дезинсекције и дератизације и сузбијања амброзије на територији Града Ниша.

|  |
| --- |
| По спровођењу поступка јавне набавке донета је Одлука о додели уговора број 73-22/2024-09 од 18.04.2024. године економски најповољнијој понуди, применом критеријума цене и уговор је додељен групи понуђача САНИТ М&М д.о.о. Ниш и ЕКОС ДДД д.о.о. Сурчин. |
|  |

У спроведеном поступку утврђено је да је нацрт уговора усаглашен са Законом о јавно-приватном партнерству и концесијама, као и са конкурсном документацијом.

ГРАДСКА УПРАВА ЗА КОМУНАЛНЕ ДЕЛАТНОСТИ

И ИНСПЕКЦИЈСКЕ ПОСЛОВЕ

В.Д. НАЧЕЛНИКА

Душица Јанојлић